

**Συνάντηση ΚΟΑ-ΡΙΚ με το «Αθλητικό Πανόραμα» στο επίκεντρο**

Συνάντηση με το ΡΙΚ είχε η ηγεσία του Κυπριακού Οργανισμού Αθλητισμού, την Τρίτη 9 Μαΐου 2023 στα γραφεία του ΚΟΑ. Η εβδομαδιαία εκπομπή «Αθλητικό Πανόραμα» που προβάλλεται από το ΡΙΚ1 σε συνεργασία με τον ΚΟΑ βρέθηκε στο επίκεντρο της συζήτησης του Προέδρου του Οργανισμού Ανδρέα Μιχαηλίδη, του Αντιπροέδρου Κωστάκη Κουκκουλλή και του μέλους του ΔΣ Ανδρόνικου Ανδρονίκου με τον Τμηματάρχη Προγραμμάτων Τηλεόρασης του ΡΙΚ Έλμο Νεοκλέους και τον παραγωγό της εκπομπής Μαρίνο Γιαννάκη.

Στη συνάντηση τονίστηκε η επιτυχημένη συνεργασία των δύο πλευρών και το εξαιρετικό αποτέλεσμα της δουλειάς που γίνεται, καθώς μέσω της εκπομπής αυτής συμπληρώθηκε το κενό που υπήρχε με την προβολή των υπόλοιπων αθλημάτων πλην του ποδοσφαίρου. Η εκπομπή προβάλλεται κάθε Σάββατο στις 11:30 και σε επανάληψη κάθε Κυριακή στις 23:05, ενώ θα συνεχιστεί και τη νέα τηλεοπτική σεζόν, δίνοντας βήμα σε αθλήματα και αθλητές/αθλήτριες που προβάλλουν την Κύπρο με τις επιτυχίες τους στο εσωτερικό και στο εξωτερικό.